hu hu en hu hu hu hu hu hu fr hu hu hu hu hu hu hu hu hu hu hu hu hu en hu hu hu hu hu hu cs hu hu hu hu hu hu hu hu hu hu hu hu hu hu hu en en hu hu en en hu hu en hu
Háziorvosok kérései a koronavírus-járvány idején | Pomáz Város weboldala
Szelektív és zöldhulladék-gyűjtési naptár - 2022. III. negyedév (július-szeptember)
Szociális buszjárat érvényes próbamenetrendje és útvonala
Pomázi Polgár 2022. szeptemberi száma
Tájékoztató hatósági bizonyítvány igényléséről a lakás rendeltetési egységekről (rezsicsökkentés)
Várjuk véleményeiket az időkorlátos várakozási területek bevezetéséről és használatának szabályairól szóló rendelettervezetről
Országgyűlési választás, országos népszavazás 2022
Szelektív és zöldhulladék elszállítási naptár
Kezdőlap » Közérdekű » Koronavírus » Koronavírus harmadik hullám » Háziorvosok kérései a koronavírus-járvány idején
Háziorvosok kérései a koronavírus-járvány idején
A pomázi háziorvosok az alábbi kérésekkel fordulnak a páciensekhez, hogy a koronavírus-járvány idején hatékonyabb és egyszerűbb legyen a betegek ellátásának a menete:
• Koronavírus fertőzés gyanú esetén (például fulladásérzet, láz, torokfájás, köhögés, hasmenés) kérjük, hogy NE jelenjen meg személyesen a rendelőben, hanem telefonon konzultáljon háziorvosával.
• A betegek időpontra bemehetnek a rendelőbe, és mindenkit megvizsgálunk, de a váróteremben praxisonként 1-1 beteg tartózkodhat egyszerre. A kismamákat természetesen előre vesszük.
• A nem sürgős, halasztható vizsgálatokra (például éves kontroll) javasoljuk a korlátozó intézkedések feloldása utáni időszakot.
• Vérvétel a pomázi rendelő emeletén minden hétfőn, szerdán és pénteken reggel 7 óra és 8 óra között van. Ehhez előzetes előjegyzés szükséges, amelyet háziorvosuktól kérhetnek.
• Az orvosi rendelő bejáratánál új, személyre szóló csengőket helyeztünk el, rajtuk a rendelési időkkel. Kérjük, mindenki a saját orvosához szóló csengőt használja.
• Telefonos konzultáció esetén is kérjük ügyeljenek a rendelési idő betartására (a telefonszámok és rendelési idők az alábbi táblázatban megtalálhatók).
• Ha telefonálnak kérjük előre gondolják át a pontos információkat, adatokat. Gyógyszerfelírás esetén tudják pontosan a készítmény nevét, dózisát. Egyszerre lehetőség szerint több havit írassanak fel (a patika saját számitógépes rendszerében is elérhető marad). Lehetőleg a gyógyszertárba is a szükséges adatokkal felkészülten menjenek. Itt kérjük Önöket, hogy előbb a háziorvostól kérjék a gyógyszerfelírást, mert a receptek enélkül nem kerülnek fel automatikusan az elektronikus felhőbe.
• Dr. Buda Andrea egyéni kérése: beutalókért – labor, röntgen, szakorvosi – és a táppénzes papírért minden esetben be kell menni a rendelőbe, ezekért külön ne telefonáljanak.
• A koronavírus elleni oltásról jelenleg sajnos a háziorvosoknak sem áll rendelkezésre több információ ahhoz képest, ami a kormányzati kommunikációban elhangzik. Amikor az oltások pontos menetéről információ kerül a birtokunkba, arról haladéktalanul értesíteni fogjuk a lakosságot. Addig is kérjük, hogy a hivatalos honlapot kövessék figyelemmel (koronavirus.gov.hu).
Köszönjük türelmüket és együttműködésüket
A háziorvosi körzetekhez tartozó utcalista a lap aljáról letölthető.
2013 Pomáz, Kossuth Lajos utca 23-25.
HÍREK • Városunk • Közérdekű • Önkormányzat • Polgármesteri Hivatal • Intézmények • Média • Üvegzseb • Álláspályázatok • Ajánlatkérések • Eladó, bérbeadó ingatlanok • Impresszum • Oldaltérkép • Archívum • Esemény